
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
PROJEKTŲ IR KOKYBĖS VALDYMO SKYRIAUS NUOSTATAI

I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Projektų ir kokybės valdymo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Projektų ir kokybės valdymo skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, pavaldus Fondo valdybos direktoriaus pavaduotojui pagal kuravimo sritį (toliau – direktoriaus pavaduotojas).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos (toliau – Fondo taryba) nutarimais, Fondo valdybos ir šiais Nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau – darbuotojai), keliamus reikalavimus ir funkcijas nustato šie Nuostatai ir darbuotojų pareigybių aprašymai.

II SKYRIUS
SKYRIAUS TIKSLAS, UŽDAVINIAI IR FUNKCIJOS

5. [bookmark: _Hlk238820621][bookmark: _Hlk239058844][bookmark: _Hlk239057918][bookmark: _Hlk239059803][bookmark: _Hlk239059927][bookmark: _Hlk214951927][bookmark: _Hlk238820663]Skyriaus veiklos tikslas – užtikrinti projektų, procesų ir rizikų valdymą, veiklos planavimą bei kokybės vadybos sistemos taikymą Valstybinio socialinio draudimo fondo administravimo įstaigose (toliau – Fondo administravimo įstaigos).  
6. [bookmark: _Hlk239060316]Pagrindinis Skyriaus uždavinys – organizuoti ir koordinuoti rizikų ir veiklos planavimo, projektų ir procesų valdymo bei kokybės vadybos sistemos įgyvendinimą.
7. Įgyvendindamas jam nustatytą uždavinį, Skyrius vykdo šias funkcijas:
7.1. Rizikų valdymo ir veiklos planavimo srityje:
7.1.1. [bookmark: _Hlk216767203]rengia rizikų valdymą ir veiklos planavimą Fondo administravimo įstaigose reglamentuojančius dokumentus, koordinuoja ir kontroliuoja jų įgyvendinimą; 
7.1.2. [bookmark: _Hlk216767365]organizuoja ir koordinuoja Fondo administravimo įstaigų rizikų identifikavimą, vertinimą, rizikų valdymo priemonių nustatymą ir jų įgyvendinimą;
7.1.3. organizuoja Rizikos valdymo ir atitikties komiteto darbą;
7.1.4. organizuoja  Fondo valdybos metinio veiklos plano projekto rengimą ir kontroliuoja jo įgyvendinimą; 
7.1.5. koordinuoja Valstybinio socialinio draudimo fondo valdybos teritorinių skyrių (toliau - Teritoriniai skyriai) metinių veiklos planų rengimą ir atsiskaitymą už jų įgyvendinimą; 
7.1.6. Fondo valdybos direktoriui pavedus, organizuoja Fondo administravimo įstaigų veiklos strategijos rengimą ir kontroliuoja jos įgyvendinimą.
7.2. Projektų valdymo srityje:
7.2.1. rengia projektų valdymą reglamentuojančius ir su projektų įgyvendinimu susijusius dokumentus, kontroliuoja jų įgyvendinimą;
7.2.2. organizuoja ir koordinuoja projektų vykdymo kontrolę, stebi projektų įgyvendinimo terminus ir eigą;
7.2.3. užtikrina, kad visa informacija Projektų valdymo sistemoje būtų aktuali, tiksli ir laiku atnaujinama, renka, sistemina ir analizuoja duomenis apie projektų valdymo gerąją praktiką ir išmoktas pamokas.
7.3. [bookmark: _Hlk216767452][bookmark: _Hlk216794502]Kokybės vadybos sistemos bei procesų valdymo srityje:
7.3.1. rengia kokybės vadybos sistemos ir procesų valdymą reglamentuojančius dokumentus, koordinuoja ir kontroliuoja jų įgyvendinimą;
7.3.2. koordinuoja kokybės vadybos sistemos įgyvendinimą Fondo administravimo įstaigose; 
7.3.3. kartu su procesų valdytojais analizuoja ir modeliuoja Fondo administravimo įstaigų veiklos procesus;
7.3.4. administruoja Fondo administravimo įstaigų veiklos procesų modelį;
7.3.5. nagrinėja Fondo administravimo įstaigų veiklos tobulinimo galimybes.
8. Skyrius pagal kompetenciją taip pat vykdo šias bendrąsias funkcijas:
8.1. rengia teisės aktų bei kitų dokumentų projektus;
8.2. konsultuoja Fondo administravimo įstaigų darbuotojus ir teikia jiems metodinę pagalbą;
8.3. dalyvauja įgyvendinant rizikos, korupcijos prevencijos, Skyriaus dokumentų tvarkymo ir apskaitos procedūras;
8.4. [bookmark: _Hlk173933755]nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
8.5. esant poreikiui, rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
8.6. Fondo valdybos direktoriui ar jo pavaduotojui pavedus, nagrinėja prašymus bei rengia atsakymus į juos;
8.7. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose Fondo valdybos direktoriui ar jo pavaduotojui pavedus;
8.8. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis; 
8.9. vykdo kitas teisės aktų nustatytas funkcijas, Fondo valdybos direktoriaus ar jo pavaduotojo pavedimus.

III SKYRIUS
SKYRIAUS TEISĖS

9. Skyrius, įgyvendindamas jam nustatytus uždavinius ir vykdydamas funkcijas, turi teisę: 
9.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
9.2. gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3. teikti siūlymus Fondo valdybos direktoriui ir jo pavaduotojams dėl teisės aktų pakeitimų skyriaus veiklos sričiai priskirtais klausimais;
9.4. naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

10. [bookmark: _Hlk239322991][bookmark: _Hlk173948401]Skyriaus darbas organizuojamas vadovaujantis Fondo valdybos metiniu ir kitais veiklos planais, šiais Nuostatais, norminiais teisės aktais ir Fondo valdybos vidaus tvarkomis.
11. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus ir atskaitingas Fondo valdybos direktoriaus pavaduotojui.
12. Vedėjas:
12.1. organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
12.2. paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
12.3. užtikrina Skyriaus veiklos koordinavimą su kitais Fondo valdybos administracijos padaliniais;
12.4. teikia Fondo valdybos direktoriaus pavaduotojui pasiūlymus dėl Skyriaus veiklos ir darbo organizavimo tobulinimo;
12.5. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos direktoriaus pavaduotojo pavedimus.
13. Nesant Vedėjo, jis pavaduojamas Fondo valdybos direktoriaus nustatyta tvarka.
14. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedimus, laikytis  teisės aktų ir vidaus tvarkos reikalavimų.
15. Skyriaus veiklą kontroliuoja Fondo valdybos direktoriaus pavaduotojas teisės aktų nustatyta tvarka.

